Title: 239725_1_1.PDF
Sørvest for bygget står det i dag tre tanker for etanol og en tank for vaselinolje, jf. Figur 20. Tankene står i et oppsamlingsbasseng. Ved befaring var det ikke tegn til søl i eller skader på oppsamlingsbassenget. Like øst for bassenget er det et lite bygg med en tank med ukjent råstoff. Råstoffene er benyttet i produksjonen, og det går rørledninger fra tankene og inn i fabrikklokalet. I henhold til bilde fra 1976 var det da også tanker i samme område som etanoltankene står i dag, jf. Figur 15. Det er ikke kjent hva tankene inneholdt i 1976, men ifølge ansatt ved Lilleborg kan det antas at innholdet var etanol og andre væsker brukt i produksjonen.Inne i bygget er det flere tanker med råvarer som er benyttet i produksjonen. Eksempelvis er det i sørøstre hjørne av tilbygg 1 tanker for sorbitol (sukkeralkohol avledet av glukose) [1].Det ligger en synketank og en fettutskiller i grunnen sør for hovedbygningen. Disse benyttes til rensing av prosessavløpsvann og tømmes systematisk. [1]